rejauldu/bengali-wikipedia huggingface dataset:
ক্লাব আতলেতিকো ওসাসুনা (; সাধারণত এসএ ওসাসুনা অথবা শুধুমাত্র ওসাসুনা নামে পরিচিত) হচ্ছে পামপ্লোনা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯২০ সালের ২৪শে অক্টোবর তারিখে প্রতিষ্ঠিত হয়েছে। এসএ ওসাসুনা তাদের সকল হোম ম্যাচ পামপ্লোনার এল সাদারে খেলে থাকে; যার ধারণক্ষমতা হচ্ছে ১৮,৩৭৫।El Sadar Stadium; at Google Maps বর্তমানে এই ক্লাবের ম্যানেজারের দায়িত্ব পালন করছেন হাগোবা আররাসাতে এবং সভাপতির দায়িত্ব পালন করছেন লুইস সাবালসা। বর্তমানে স্পেনীয় রক্ষণভাগের খেলোয়াড় দাভিদ গার্সিয়া সুবিরিয়া এই ক্লাবের অধিনায়কের দায়িত্ব পালন করছেন।https://web.archive.org/web/20230329170719/https://www.osasuna.es/equipo/primer-equipo/plantilla/c-a-osasunahttps://www.worldfootball.net/teams/ca-osasuna/2024/2/  ঘরোয়া ফুটবলে, ওসাসুনা এপর্যন্ত ১১টি শিরোপা জয়লাভ করেছে; যার মধ্যে ৪টি সেহুন্দা ডিভিশন শিরোপা এবং ৭টি তেরসেরা ডিভিশন শিরোপা রয়েছে।   ডাকনাম ওসাসুনার ডাকনামগুলো হলো লস রোজিলোস / দ্য রেডস।   জার্সির প্রকারভেদ  ওসাসুনার হোম জার্সি হলো লাল শার্ট, নেভি ব্লু শর্টস এবং মোজার রং কালো ও লাল।আর বাইরে খেলার জন্য জার্সি হলো নেভি ব্লু শার্ট, কমলা শর্টস এবং নেভি ব্লু মোজা।   ইতিহাস  ১৯২০ সালে প্রতিষ্ঠিত হওয়ার পর ১৯৩২ সালে ওসাসুনা "সেগান্ডা ডিভিশনে" অংশগ্রহণ করে।তারা এর তিন সিজন পরে লা লিগায় অংশগ্রহণ করে।ওসাসুনার অন্যতম সাফল্য হলো উয়েফা কাপে অংশগ্রহণ করা।তারা ১৯৮৫-৮৬সিজনে "উয়েফা কাপে "প্রথমবারের মতো অংশগ্রহণ করে।ওসাসুনা ২০০৫ সালে কোপা দেল রেএর ফাইনালে ওঠে প্রথমবারের মতো।সেই ম্যাচে তারা রিয়াল বেতিসের কাছে হেরে যায়।তারা পরে " লা লিগায়" চতুর্থ স্থান অধিকার করে।এর ফলে তারা চ্যাম্পিয়ন্স লিগে খেলার সুযোগ পায়।এটা তাদের ইতিহাসের সর্বোচ্চ সাফল্য।ওসাসুনার সাফল্য নিয়ে অনেক নাটক হয়।কারণ চ্যাম্পিয়নশিপের শেষ দিন পর্যন্ত চতুর্থ স্থানের জন্য ওসাসুনা এবং সেভিয়া লড়াই করে।তারা যুগ্মভাবে চতুর্থ স্থানে অবস্থান করে।কিন্তু ওসাসুনা মুখোমুখি লড়াইয়ে জয়ের রেকর্ডের জন্য "চ্যাম্পিয়ন্স লিগে" কোয়ালিফায়ার করে।ওসাসুনা চ্যাম্পিয়ন্স লিগের তৃতীয় রাউন্ডে হামবুর্গের কাছে হেরে বিদায় নেয়।ওসাসুনা ২০০৬-০৭ উয়েফা কাপে পার্মা,লেনস, ওডেন্স এবং হিয়ারেনভিনের সাথে ডি গ্রুপে পড়ে।ওসাসুনা গ্রুপে দ্বিতীয় স্থান অধিকার করে নক আউট পর্বে কোয়ালিফায়ার করে।নক আউটে তারা বোরডিয়াক্সের সাথে দুই লেগ মিলিয়ে ১-০ গোলে জিতে যায়।তারপর তারা রেনজারদের সাথে দুই লেগে ২-১ গোলে জিতে যায়।কোয়ার্টার ফাইনালে বেয়ার লেভারকুসেন কে হারিয়ে তারা সেমিফাইনালে ওঠে।সেমিফাইনালে তারা "হোল্ডারদের" কাছে ২-১ গোলে হেরে যায়।   সিজন   thumb|ওসাসুনা ২০১২ সালে ডিপোর্তিভোর বিপক্ষে খেলছেনতারালা লিগায় খেলেছে 36 টি সিজন।  তারা সেগান্ডা ডিভিশনে খেলেছে 34 টি সিজন।  তারা টেরসেরা ডিভিশনেটেরসেরা ডিভিশনে খেলেছে 13 টি সিজন।  তারা ক্যাটাগরিস রেজিওনালেক্যাটাগরিস রেজিওনালেখেলেছে 1টি সিজন।  অর্জন কোপা দেল রে: রানার-আপ ২০০৪–০৫ সেহুন্দা ডিভিশন: চ্যাম্পিয়ন (৪): ১৯৫২–৫৩, ১৯৫৫–৫৬, ১৯৬০–৬১, ২০১৮–১৯ রানার-আপ: ১৯৩৪–৩৫, ১৯৩৯–৪০, ১৯৯৯–২০০০  তেরসেরা ডিভিশন: চ্যাম্পিয়ন (৭)  তথ্যসূত্র  বহিঃসংযোগ        ফুটবলমি-এ ক্লাব আতলেতিকো ওসাসুনা    বিডিফুটবলে ক্লাব আতলেতিকো ওসাসুনা  বিষয়শ্রেণী:ক্লাব আতলেতিকো ওসাসুনা বিষয়শ্রেণী:লা লিগার ক্লাব বিষয়শ্রেণী:স্পেনের ফুটবল ক্লাব বিষয়শ্রেণী:১৯২০-এ স্পেনে প্রতিষ্ঠিত বিষয়শ্রেণী:১৯২০-এ প্রতিষ্ঠিত ফুটবল ক্লাব
KanikBot  — AKanik 💬 ১৮:২২, ১৩ জুন ২০২৩ (ইউটিসি)    করা হলো। দেরি হওয়ার জন্য দুঃখিত।  কণিক, আপনার বিরামহীন কারিগরি সাহায্যের জন্য ধন্যবাদ। — তানভির • ১০:৩২, ২ জুলাই ২০২৩ (ইউটিসি)   আলোচনা    আবেদন করেছি তা জানানোর জন্য  (যেহেতু উনারা এখানে আলোচনা করেছিলেন)। — AKanik 💬 ১৮:২২, ১৩ জুন ২০২৩ (ইউটিসি)  আবেদনের পূর্বেই দুটি পরীক্ষা করেছি। বিশেষ:পার্থক্য/6690148, বিশেষ:পার্থক্য/6690142 — AKanik 💬 ১৮:২২, ১৩ জুন ২০২৩ (ইউটিসি) হ্যাঁ, ধন্যবাদ কণিক ও ঐশিক ভাইকে। এটি অনেক সহায়ক হবে। আচ্ছা, নিবন্ধ ছাড়াও বটের কাজ কী বর্ধিত করে বিষয়শ্রেণীর বিষয়শ্রেণী যোগ করা পর্যন্ত নেওয়া যায়? আফতাবুজ্জামান (আলাপ) ১৮:২৯, ১৩ জুন ২০২৩ (ইউটিসি) জ্বি করা যাবে। — AKanik 💬 ১৮:৪৪, ১৩ জুন ২০২৩ (ইউটিসি) আচ্ছা। তাহলে চাইলে বটের কাজের সাথে যুক্ত করতে পারেন। আফতাবুজ্জামান (আলাপ) ১৮:৫১, ১৩ জুন ২০২৩ (ইউটিসি)   স্ক্রিপ্ট আপনার, আপনার বটও আছে, তাহলে এই অনুমোদনের অনুরোধটি আপনি কেন করলেন না? — ইয়াহিয়া (আলাপ • অবদান) - ১২:১৯, ১৪ জুন ২০২৩ (ইউটিসি) @Yahya, ব্যবহারকারী আলাপ:Ahmad Kanik/সংগ্রহশালা ৩#বিষয়শ্রেণী যোগের স্ক্রিপ্ট। আফতাবুজ্জামান (আলাপ) ১৫:২৬, ১৪ জুন ২০২৩ (ইউটিসি) @Yahya আহমাদ কনিক যেহেতু আগ্রহী তাই আমি আর আগাইনি। তবে এই কাজের জন্য একাধিক বট একসঙ্গে কাজ করতেই পারে যেহেতু এমনিতেও স্লো স্ক্রিপ্টটা। আমিও কাজ শুরু করব টুলফোর্জের ঝামেলাটা শেষ হলে। স্ক্রিপ্ট নিয়ে এখনও নানা পরীক্ষা নিরীক্ষা করছি, আরও কিছু ফিচার যোগ করার কাজ করছি। -- Aishik Rehman (আলাপ) ২৩:০১, ১৪ জুন ২০২৩ (ইউটিসি)  আপনি ইমেইলে কোড দেবার পর মনে করেছি, আপনি কোনো কারণে নিজে করতে আগ্রহী নন। দুজনই করা যায়, তবে আমার বাড়তি পরিশ্রম হবে। কারণ আমি সবার কোডই আমার মত করে পরিবর্তন করে নিই। ইতিমধ্যে নিজস্ব সংস্করণ আলাদা করেছি (উল্লেখযোগ্য পরিবর্তন- মাল্টিথ্রেডিং নেই, কারণ উইকিপিডিয়ার সার্ভারে অতিরিক্ত চাপ তৈরি করতে পারে)। স্ক্রিপ্টের ধীরগতি কোনো ব্যাপার নয়, আপনি টুলফোর্জে দিলে দিনের পর দিন চলতে থাকবে, একবারে ১৩৮ হাজার নিবন্ধের তালিকাও বটকে দিতে পারেন প্রক্রিয়াকরণ করার জন্য। আমি আগ্রহী, তবে আপনার যদি এইকাজে বট ব্যবহারের পরিকল্পনা থাকে, আমি বরং পরিশ্রম ও সময় উইকিপিডিয়ার অন্য অংশে দিতে এই আবেদন প্রত্যাহার করা ভাল আমার মতে। — AKanik 💬 ০১:৩৯, ১৫ জুন ২০২৩ (ইউটিসি)  যাহোক সিদ্ধান্ত নিলাম যে, আবেদন যখন করে ফেলেছি, যদি অনুমোদন পাই, বট দিয়ে এই কাজ করব যতদিন ঐশিক ভাইয়ের বট এই কাজে চালু না হচ্ছে (সম্ভবত টুলফোর্জে লগইন সমস্যার কারণে আটকে আছে)। এটা স্বাগতম বার্তার আবেদনটার মত, যেটা অভ্যর্থনা কমিটি বট চালু হলে আমার বট বন্ধ করব। — AKanik 💬 ০৮:৪৬, ১৫ জুন ২০২৩ (ইউটিসি)  বট সব নিবন্ধ ও বিষয়শ্রেণী একবার করে প্রক্রিয়াকরণ শেষ করেছে এবং ৮১৮৮৪ টি পাতায় বিষয়শ্রেণী যোগ করেছে, যা মোট নিবন্ধ ও বিষয়শ্রেণী সংখ্যার প্রায় ৩২.৮%। — AKanik 💬 ১৯:৪৮, ১৯ জুলাই ২০২৩ (ইউটিসি)
মধুমিতা (জন্মনামঃ স্বপ্না মাধুরী) একজন ভারতীয় অভিনেত্রী যিনি মুলত তেলুগু এবং তামিল ছবিতে অভিনয় করেন।   কর্মজীবন  মধুমিতার জন্ম নাম স্বপ্না মাধুরী। ২০০২ সালে মুক্তিপ্রাপ্ত তেলুগু চলচ্চিত্র সান্দাদে সান্দাদি  -তে  একটি গুরুত্বপূর্ণ সহায়ক ভূমিকায় অভিনয়ের মাধ্যমে তিনি অভিনয় জগতে প্রবেশ করেন। তিনি নাগার্জুন এবং সোনালি বেন্দ্রের সাথে অভিনয় করেছেন। মধুমিতার অভিনীত উল্লেখযোগ্য তেলুগু চলচ্চিত্র প্রকল্প হল, মনমাধুডু (২০০২), আম্মায়িলু আববায়েলু (২০০৩) এবং পুত্তিন্টিকি রা চেল্লি (২০০৪)। তেলুগু চলচ্চিত্র জগতে মধুমিতা ধীরে ধীরে খ্যাতি অর্জন করেন। তিনি জনপ্রিয় অভিনেতা অর্জুন এবং অভিনেত্রী মীনার সাথে বেশ কয়েকটি তেলুগু চলচ্চিত্রে সহায়ক ভূমিকা পালন করেছিলেন।  মধুমিতা আর. পার্থিবানের কুদাইকুল মাঝাই (২০০৪) চলচ্চিত্রে অভিনয়ের মাধ্যমে তামিল চলচ্চিত্র জগতের সাথে পরিচিত হন। এই ছবিতে তিনি প্রধান নারী চরিত্রে অভিনয় করেন এবং এই চলচ্চিত্রের পরই তিনি তার মঞ্চ নাম রাখেন মধুমিতা।  মধুমিতা তামিল পরিচালকদের কাছ থেকে বেশ কয়েকটি চলচ্চিত্র প্রকল্পে অভিনয় করার প্রস্তাব পেয়েছিলেন। তিনি সত্যরাজ এবং নমিতার সাথে অমুধা (২০০৫৬), ইংলিশকরণ (২০০৫) এর মতো বেশ কয়েকটি তামিল চলচ্চিত্রে প্রধান ভূমিকায় অভিনয় করেছিলেন। এইসকল ছবিতে তার অভিনয়ের জন্য তিনি প্রশংসিত হয়েছিলেন। ইন্ডিয়াগ্লিটজের তরফ থেকে একটি পর্যালোচনায় মধুমিতার প্রসংশা করে তার প্রথম চলচ্চিত্র কুদাইকুল মাঝাই -এর উল্লেখ করা হয়েছে।  মধুমিতার পরবর্তী মুক্তিপ্রাপ্ত ছবি ছিল নালাই (২০০৬), এই চলচ্চিত্রে তার অভিনয়ের জন্য তিনি কোনও স্বীকৃতি পাননি।  এরপর তিনি ২০০৭ সালে শ্রীলঙ্কার গৃহযুদ্ধের উপর নির্মিত তামিল স্বাধীন চলচ্চিত্র আনিভার -এ একজন সাংবাদিকের ভূমিকায় অভিনয় করেন। যেহেতু এই ছবিটি পশ্চিমা বিশ্বের তামিল প্রবাসী অনেক অঞ্চলে মুক্তি পেয়েছিল, তাই তিনি প্রবাসী তামিল দর্শকদের দ্বারা ব্যাপকভাবে পরিচিত হয়ে ওঠেন এবং তার অভিনয়ের জন্য প্রশংসা অর্জন করেন।  ২০০৮ সালে, তিনি সিম্বুদেবন পরিচালিত তামিল কমেডি ফিল্ম আরাই এন ৩০৫-ইল কাদুভাল -এ উপস্থিত হন যেখানে তিনি কৌতুক অভিনেতা সানথানাম এবং গাঞ্জা কারুপ্পু -এর সাথে অভিনয় করেন। পরবর্তীতে মধুমিতা যোগী  চলচ্চিত্রে পরিচালক-অভিনেতা আমির সুলতানের সাথে কাজ করে। এই চলচ্চিত্রে মধুমিতার ভূমিকা সর্বসম্মতভাবে প্রশংসিত হয়। রেডিফ ডট কম -এর একজন সমালোচক চেন্নাইয়ের বস্তিতে বসবাসকারী একজন তরুণী মায়ের ভূমিকায় মধুমিতার অভিনয়ের প্রশংসা করেন।  এই চরিত্রের জন্য তিনি বিজয় পুরস্কারে সেরা পার্শ্ব অভিনেত্রীর বিভাগে মনোনয়ন পেয়েছিলেন।  মধুমিতার বিয়ের পর তার অভিনীত সোল্লা সোল্লা ইনিকুম  চলচ্চিত্রটি মুক্তি পায়, যা বাণিজ্যিক সাফল্য অর্জন করতে ব্যর্থ হয়। বিয়ের পর, তিনি ভেঙ্কট প্রভুর বিরিয়ানি এবং কিছু তেলুগু চলচ্চিত্রে অভিনয় করেছিলেন যাদের মধ্যে উল্লেক্ষ্য; উ কোডথারা? উলিক্কি পদথারা?, ম্যায়নে প্যার কিয়া এবং ভালে ভালে মাগদিভয়।   ব্যক্তিগত জীবন  মধুমিতা তার দীর্ঘদিনের প্রেমিক, অভিনেতা শিব বালাজিকে ১ মার্চ ২০০৯ তারিখে তেলেঙ্গানার হায়দ্রাবাদে বিয়ে করেন।  শিবা বালাজি মুধুমিতার সাথে ইংলিশকরণ ছবিতে সহ অভিনেতা হিসাবে কাজ করেছিলেন।  তাদের দুই ছেলে, ধনভিন কাঙ্গুলা এবং গগন কাঙ্গুলা।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হায়দ্রাবাদ, ভারতের অভিনেত্রী বিষয়শ্রেণী:জীবিত ব্যক্তি
বিশুদ্ধতা হলো থেরবাদ ও মহাযান বৌদ্ধধর্মের মধ্যে গুরুত্বপূর্ণ ধারণা, যদিও এর ফলে নৈতিক শুদ্ধির প্রভাব বিভিন্ন ঐতিহ্যে ভিন্নভাবে দেখা যেতে পারে।  বিশুদ্ধতার উদ্দেশ্য হলো বৌদ্ধ অনুশীলনকারীর ব্যক্তিত্বকে শুদ্ধ করা যাতে সমস্ত নৈতিক ও চরিত্রের কলুষতা ও ত্রুটিগুলি (ক্লেশ যেমন রাগ, অজ্ঞতা ও লালসা) মুছে ফেলা হয় এবং নির্বাণ লাভ করা যায়।   থেরবাদ  থেরবাদ বৌদ্ধধর্ম আত্মশুদ্ধির পথকে নির্বাণে পৌঁছানোর জন্য একেবারে গুরুত্বপূর্ণ বলে মনে করে। থেরবাদ বৌদ্ধ সন্ন্যাসীর প্রধান কাজ হলো অন্তর্দৃষ্টি বা প্রজ্ঞার চাষের সাথে একত্রে ধ্যান ও নৈতিক চাষের মাধ্যমে নৈতিকতা ও চরিত্রের ত্রুটিগুলি দূর করা, যাতে নির্বাণের বিশুদ্ধতা অর্জন করা যায়।  থেরবাদ বৌদ্ধধর্মে এটি এতটাই গুরুত্বপূর্ণ যে বৌদ্ধ সন্ন্যাসী ও ভাষ্যকার বুদ্ধঘোষ ধম্মের উপর কেন্দ্রীয় নিবন্ধ শুদ্ধির পথ (বিশুদ্ধিংগ্গ) রচনা করেন।   মহাযান  বিতর্কিতভাবে, মহাযান তথাগতগর্ভ সূত্র অনুসারে, সত্তার অসমাপ্ত সারমর্ম - "সত্যিকারের আত্ম" বা বুদ্ধ-প্রকৃতি - তার উপস্থিতি থেকে অস্থায়ী এবং ভাসা ভাসা দূষক (ক্লেশ) নির্মূল হয়ে গেলে প্রকাশ হতে পারে।Mahayana Mahaparinirvana Sutra in 12 Volumes, tr. by Kosho Yamamoto, ed. by Dr. Tony Page, Nirvana Publications, London, 2000, Vol. 3, pp. 7-8 and passim, and The Srimala Sutra tr. by Dr. Shenpen Hookham, Longchen Foundation Press, Oxford, 1995, p. 34).  শ্রীমলাদেবী সিংহনাদ সূত্রে, তথাগতগর্ভের দুটি প্রাথমিক অবস্থা রয়েছে। একটি হলো যখন এটি অপবিত্রতায় আবৃত থাকে এবং "তথাগত ভ্রূণ" (তথাগতগর্ভ) নামে পরিচিত। অন্যটি হলো যখন এটি অপবিত্রতা থেকে মুক্ত হয়, এবং এটি আর "ভ্রুণ" নয়, বরং তথাগত বা ধর্মকায়।  মহাবেরীহরক সূত্রে বিশদভাবে বলা হয়েছে যে, একজন তথাগত হওয়ার সময়, একজন নির্বাণে বাস করেন এবং তাকে "স্থায়ী", "অটল", "শান্ত", "শাশ্বত" এবং "স্ব" (আত্মা) হিসাবে উল্লেখ করা যেতে পারে। এই দূষকগুলি সত্তার সারাংশের অন্তর্নিহিত না হয়ে বহির্মুখী হিসাবে দেখা হয়।  ক্লেশ নির্মূল করার ফলে বুদ্ধত্বের প্রাপ্তি, তথাগতগর্ভ সাহিত্যে এবং তিব্বতি জোনাংপা লামা দোলপোপার রচনায় "শুদ্ধ আত্মা" (শুদ্ধ-আত্মা) হিসাবে উল্লেখ করা হয়েছে।   তথ্যসূত্র    আরও পড়ুন  Purity of Heart: Essays on the Buddhist Path , by Ṭhānissaro Bhikkhu, Amaravati Publications (2012) Hopkins, Jeffrey (2006). Mountain Doctrine: Tibet's Fundamental Treatise on Other-Emptiness and the Buddha Matrix - by: Dolpopa, Jeffrey Hopkins, Snow Lion Publications, Hardcover, 832 Pages. The Mahayana Mahaparinirvana Sutra in 12 Volumes tr. by Kosho Yamamoto, ed. by Dr. Tony Page, Nirvana Publications, London, 2000.The Srimala Sutra'' tr. by Dr. Shenpen Hookham, Longchen Foundation, Oxford, 1995.  বিষয়শ্রেণী:বৌদ্ধ বিশ্বাস ও মতবাদ
জোয়া আখতার (; জন্ম: ১৪ অক্টোবর ১৯৭২) হলেন একজন ভারতীয় চিত্র পরিচালক ও চিত্রনাট্যকার। পরিচালক হিসেবে তার প্রথম ছবি ২০০৯ সালের লাক বাই চান্স। ২০১১ সালে তিনি সমালোচকদের দ্বারা প্রশংসিত ও ব্যবসায়িকভাবে সাফল্যপ্রাপ্ত জিন্দগি না মিলেগি দোবারা পরিচালনা করে সেরা পরিচালক বিভাগে ফিল্মফেয়ার পুরস্কার জেতেন।  প্রারম্ভিক জীবন জোয়া আখতার ১৯৭২ সালের ১৪ই অক্টোবর মুম্বই শহরে জন্মগ্রহণ করেন। তার পিতা কবি, গীতিকার, ও চিত্রনাট্যকার জাভেদ আখতার এবং মাতা চিত্রনাট্যকার হানি ইরানি। তার সৎ মা শাবানা আজমি। তার ছোট ভাই ফারহান আখতার একজন অভিনেতা ও চলচ্চিত্র নির্মাতা। ছোট থেকেই তিনি চলচ্চিত্র নির্মাণের সাথে জড়িত থাকতে চাইতেন। তিনি মানেকজি কুপারে পড়াশোনা করেন এবং পরে মুম্বইয়ের সেন্ট জেভিয়ার্স কলেজ থেকে ব্যাচেলর অব আর্টস ডিগ্রি অর্জন করেন। পরবর্তী কালে তিনি নিউ ইয়র্ক বিশ্ববিদ্যালয়ের ফিল্ম স্কুলে চলচ্চিত্র নির্মাণ বিষয়ে অধ্যয়ন করেন।  তার প্র-পিতামহ ফজল-এ-হক খয়রাবাদী ছিলেন একজন ইসলাম শিক্ষার পণ্ডিত ও ধর্মতত্ত্ববিদ। তিনি মির্জা গালিবের অনুরোধে তার প্রথম দিওয়ান সম্পাদনা করেন এবং পরে ১৮৫৭ সালে ভারত বিদ্রোহের সময় তার নিজ এলাকা খয়রাবাদে গুরুত্বপূর্ণ ব্যক্তিত্ব হয়ে ওঠেন।  চলচ্চিত্রের তালিকা  বছর চলচ্চিত্র ভূমিকা টীকা  পরিচালক  চিত্রনাট্যকার কাহিনিকার ২০০৯ লাক বাই চান্স    শ্রেষ্ঠ নবাগত পরিচালক বিভাগে ফিল্মফেয়ার পুরস্কার (অয়ন মুখার্জীর সাথে যৌথভাবে) ২০১১ জিন্দগি না মিলেগি দোবারা    শ্রেষ্ঠ পরিচালক বিভাগে ফিল্মফেয়ার পুরস্কারZoya Announced as Best Director for ZNMD 2012শ্রেষ্ঠ পরিচালক বিভাগে আইফা পুরস্কারশ্রেষ্ঠ পরিচালক বিভাগে জি সিনে পুরস্কারশ্রেষ্ঠ পরিচালক বিভাগে অপ্সরা পুরস্কার ২০১২ তালাশ     ২০১৩ বোম্বে টকিজ   পর্ব: শীলা কী জওয়ানি ২০১৫ দিল ধড়কনে দো   ২০১৮ লাস্ট স্টোরিস   চার খণ্ড সংবলিত অমনিবাস চলচ্চিত্র ২০১৯ গলি বয়   ৬৯তম বার্লিনালে-এ বিশেষ শাখায় প্রদর্শিত শ্রেষ্ঠ পরিচালক বিভাগে স্ক্রিন পুরস্কার ২০১৯ মেড ইন হেভেন    টিভি ধারাবাহিক২ পর্ব ২০২০ গোস্ট স্টোরিজ   চার খণ্ড সংবলিত অমনিবাস চলচ্চিত্র  তথ্যসূত্র  বহিঃসংযোগ     বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:ভারতীয় নারী চিত্রনাট্যকার বিষয়শ্রেণী:মুম্বইয়ের চিত্রনাট্যকার বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:ভারতীয় নাস্তিক বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ পরিচালক বিভাগে আইফা পুরস্কার বিজয়ী বিষয়শ্রেণী:শ্রেষ্ঠ পরিচালক বিভাগে জি সিনে পুরস্কার বিজয়ী বিষয়শ্রেণী:শ্রেষ্ঠ পরিচালক বিভাগে স্ক্রিন পুরস্কার বিজয়ী বিষয়শ্রেণী:হিন্দি চিত্রনাট্যকার বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:মহারাষ্ট্রের নারী শিল্পী বিষয়শ্রেণী:ভারতীয় অজ্ঞেয়বাদী বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় নাট্যকার বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
জঁ মিকায়েল সেরি (; জন্ম: ১৯ জুলাই ১৯৯১) হলেন একজন আইভোরীয় পেশাদার ফুটবল খেলোয়াড়। তিনি বর্তমানে ইংরেজ ক্লাব হাল সিটি এবং কোত দিভোয়ার জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১১ সালে, সেরি কোত দিভোয়ার অনূর্ধ্ব-২৩ দলের হয়ে কোত দিভোয়ারের বয়সভিত্তিক পর্যায়ে অভিষেক করেছিলেন। প্রায় এক বছর যাবত কোত দিভোয়ারের বয়সভিত্তিক দলের হয়ে খেলার পর, তিনি ২০১৫ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ৫৩ ম্যাচে ৪টি গোল করেছেন।  প্রারম্ভিক জীবন জঁ মিকায়েল সেরি ১৯৯১ সালের ১৯শে জুলাই তারিখে কোত দিভোয়ারের গ্রঁদ-বেরেবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সেরি কোত দিভোয়ার অনূর্ধ্ব-২৩ দলের হয়ে খেলার মাধ্যমে কোত দিভোয়ারের প্রতিনিধিত্ব করেছেন। কোত দিভোয়ারের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।  সেরি নিজ দেশে অনুষ্ঠিত ২০২৩ আফ্রিকা কাপ অব নেশন্সের জন্য ঘোষিত কোত দিভোয়ারের ২৭ সদস্যের চূড়ান্ত দলে স্থান পেয়েছিলেন, যেখানে তিনি চার ম্যাচে সর্বমোট ৩৫৬ মিনিট খেলেছেন; এর মাধ্যমে তিনি প্রতিযোগিতাটির শিরোপা জয়লাভ করেছেন।  পরিসংখ্যান আন্তর্জাতিক   দল  সাল  ম্যাচ  গোল কোত দিভোয়ার  ২০১৫  ৪  ১ ২০১৬  ৫  ০ ২০১৭  ৮  ০ ২০১৮  ৬  ১ ২০১৯  ৭  ১ ২০২১  ৪  ১ ২০২২  ১১  ০ ২০২৩  ৪  ০ ২০২৪  ৪  ০ সর্বমোট  ৫৩  ৪  তথ্যসূত্র  বহিঃসংযোগ                 বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:আইভোরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:কোত দিভোয়ারের আন্তর্জাতিক যুব ফুটবলার বিষয়শ্রেণী:কোত দিভোয়ারের আন্তর্জাতিক ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:আফ্রিকা কাপ অব নেশন্স বিজয়ী খেলোয়াড় বিষয়শ্রেণী:ফুটবল ক্লাব পোর্তু বি-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এএসইসি মিমোসাসের খেলোয়াড় বিষয়শ্রেণী:ফুটবল ক্লাব পাসোস দে ফেরেইরার খেলোয়াড় বিষয়শ্রেণী:ওলাঁপিক জিমনাস্ত ক্লাব নিসের খেলোয়াড় বিষয়শ্রেণী:ফুলহ্যাম ফুটবল ক্লাবের খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:হাল সিটি এএফসির খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ইংল্যান্ডে আইভোরীয় প্রবাসী ক্রীড়াবিদ বিষয়শ্রেণী:ফ্রান্সে আইভোরীয় প্রবাসী ক্রীড়াবিদ বিষয়শ্রেণী:পর্তুগালে আইভোরীয় প্রবাসী ক্রীড়াবিদ
ফরহাদ হোসেন বলতে যাদেরকে বোঝানো হতে পারে;   ফরহাদ হোসেন, (জন্ম: জন্ম: ৫ জুন ১৯৭২) একজন বাংলাদেশী অধ্যাপক এবং রাজনীতিবিদ। বর্তমান জনপ্রশাসন মন্ত্রণালয়ের প্রতিমন্ত্রী।  ফরহাদ হোসেন (অধ্যাপক), জাহাঙ্গীরনগর বিশ্ববিদ্যালয়ের পরিসংখ্যান বিভাগের অধ্যাপক এবং মাওলানা ভাসানী বিজ্ঞান ও প্রযুক্তি বিশ্ববিদ্যালয়ের উপাচার্য।  ফরহাদ হোসেন (ক্রিকেটার),  (জন্ম: ১০ ফেব্রুয়ারি ১৯৮৭) একজন বাংলাদেশী ক্রিকেটার।   আরও দেখুন    বদরুদ্দোজা মোঃ ফরহাদ হোসেন, বাংলাদেশের ব্রাহ্মণবাড়িয়া-১ আসনের সংসদ সদস্য।  ফরহাদ মজহার, (জন্ম: ৯ আগস্ট ১৯৪৭) বাংলাদেশি লেখক, রাজনৈতিক বিশ্লেষক ও বুদ্ধিজীবী।   ফরহাদ রেজা,  (জন্ম: ১৬ জুন, ১৯৮৬) রাজশাহী বিভাগে জন্মগ্রহণকারী বাংলাদেশের আন্তর্জাতিক ক্রিকেটার।
থাম্ব|ঊষার সাথে অনিরুদ্ধ অনিরুদ্ধ ছিলেন ভগবান শ্রীকৃষ্ণের পৌত্র/নাতি এবং প্রদ্যুম্ন ও রুক্মবতী দম্পত্তির পুত্র। অনিরুদ্ধ ছিলেন সুপুরুষ ও আকর্ষর্ণীয ব্যক্তিত্ব।   নামকরণ  যুদ্ধে কেউই তার গতিরোধ করতে পারতো না বলেই তার নামকরণ হয়েছে 'অনিরুদ্ধ'। এছাড়াও তিনি ঝাসঙ্ক ও ঊষাপতি নামেও পরিচিত ছিলেন।   বিবাহ ও সংসার  ভোজকটের রাজার কন্যা রোচনার সাথে অনিরুদ্ধের প্রথম বিয়ে হয়। তিনি পরে শোণিতপুরের রাজা বাণদৈত্যের পরম রূপবতী কন্যা ঊষার পাণিগ্রহণ করেন। পরবর্তীকালে অনিরুদ্ধ-উষার সংসারে বজ্র নামে এক পুত্রের জন্ম হয়।   ঊষার সাথে পরিচয়  ঊষা ছিলেন একজন অপ্সরা, তিলোত্তমা। পার্বতীর বরে ঊষা স্বপ্নে অনিরুদ্ধকে দেখে প্রিয় সখী চিত্রলেখার সহায়তায় দেবর্ষী নারদ প্রদত্ত মায়া বিদ্যার প্রভাবে শোণিতপুরে অবস্থিত নিজ প্রাসাদে নিয়ে আসেন। নিচ্ছিদ্র নিরাপত্তার চাদরে ঢাকা প্রাসাদে তারা একত্রে দিনের পর দিন অতিবাহিত করলেন। অতঃপর প্রণয়ে আসক্ত ঊষা অনিরুদ্ধকে গান্ধর্ব বিবাহের মাধ্যমে পতিত্বে বরণ করেন। কিন্তু অবিবাহিতা ঊষার শারীরিক পরিবর্তনের সংবাদ বাণাসুরের কানে আসলে তিনি তাদেরকে প্রাসাদে একত্রে দেখতে পান। বাণ রাজার চোখে দম্পতি হিসেবে অনিরুদ্ধ-ঊষাকে বেশ মানানসই মনে হলেও পারিবারিক সম্মান রক্ষার্থে প্রচণ্ড ক্ষুদ্ধ হন।   বাণদৈত্যের সাথে যুদ্ধ  অনিরুদ্ধকে ঊষার ঘরে একত্রে দেখতে পেয়ে বাণ রাজা অতিশয় ক্রুদ্ধ হন ও তাকে হত্যা করার উদ্দেশ্যে একদল সৈন্য প্রেরণ করেন। অনিরুদ্ধ একটি অদৃশ্য বড়ো লোহার দণ্ড দিয়ে সমস্ত দৈত্য সেনাদের হত্যা করেন। পরে অবস্থা বেগতিক দেখে বাণ রাজা ঐন্দ্রজালিক মায়া বিস্তার করে কৃষ্ণপৌত্র অনিরুদ্ধকে নাগপাশে বেধে ফেলেন। অনিরুদ্ধ বন্দী হয়েছেন শুনে বাণ কন্যা ও অনিরুদ্ধ প্রেয়সী ঊষা অতি উচ্চস্বরে কাঁদতে লাগলেন। তাকে প্রাণনাশ উদ্যত হলে চিত্রলেখা’র পিতা ও ধর্মপরায়ণ মন্ত্রী কুষ্মাণ্ড বাণদৈত্যকে এ মহাপাপ কাজ করা থেকে অতি কষ্টে নিবারণ করেন।   উদ্ধার পেলেন অনিরুদ্ধ  দেবর্ষী নারদ অনিরুদ্ধের বন্দী হওয়ার সংবাদ শ্রীকৃষ্ণকে জানান। সংবাদ পেয়ে ভগবান শ্রীকৃষ্ণ, বলরাম ও প্রদ্যুম্ন সহযোগে অনিরুদ্ধকে উদ্ধারের লক্ষ্যে শোণিতপুরে যান। রাজা বাণ শিবের সহায়তায় সহস্র বাহু নিয়েও কৃষ্ণের সাথে সম্মুখ সমরে অবতীর্ণ হয়ে পরাজিত হন। মহাভারতে এই যুদ্ধটি হরি-হর যুদ্ধ নামে উল্লেখ করা হয়েছে। পরাজিত হলেও কৃষ্ণের কৃপায় বান জীবিত অবস্থাতেই মহাকাল নামে পরিচিত হয়ে শিবের পারিষদ মধ্যে স্থান পান। শ্রীকৃষ্ণ অনিরুদ্ধ ও ঊষাকে দ্বারকায় নিয়ে যান ও ভোজকট নগরে তাদের বিয়ে দেন।   মহাপ্রয়াণ  যদুবংশ ধ্বংসের সময় অন্যান্যদের সাথে অনিরুদ্ধও নিহত হন।   তথ্যসূত্র    http://www.krsnabook.com/ch62.html  http://www.sagarworld.com/krishnaworld/characters/aniruddha.htm  http://www.mythfolklore.net/india/encyclopedia/aniruddha.htm  বিষয়শ্রেণী:হিন্দু পুরাণ বিষয়শ্রেণী:পুরাণ বিষয়শ্রেণী:শ্ৰীকৃষ্ণের সাথে সম্পর্কিত ব্যক্তি বিষয়শ্রেণী:হিন্দু দেবতা বিষয়শ্রেণী:ভাগবত পুরাণের চরিত্র
ভিকার রসুল ওয়ানি হলেন জম্মু ও কাশ্মীরের একজন ভারতীয় রাজনীতিবিদ। তিনি ২০০৮ থেকে ২০১৮ সাল পর্যন্ত জম্মু ও কাশ্মীর রাজ্যের বানিহাল বিধানসভা কেন্দ্রের প্রতিনিধিত্ব করেছিলেন। ওয়ানি ২০২২ সালের আগস্ট থেকে ২০২৪ সালের আগস্ট পর্যন্ত জম্মু কাশ্মীর প্রদেশ কংগ্রেস কমিটির সভাপতি হিসেবে দায়িত্ব পালন করেছিলেন।  ওয়ানি তার রাজনৈতিক জীবন শুরু করেন যখন তিনি পৌর নির্বাচনে বানিহাল থেকে কাউন্সিলর পদে জয়লাভ করেন। পরবর্তীতে ২০০৮ সালের জম্মু ও কাশ্মীর বিধানসভা নির্বাচনে তাকে প্রার্থী করা হয়। ২০০৮ এবং ২০১৪ সালের নির্বাচনে রাজ্যের বিধানসভা নির্বাচনে তিনি দুবার বানিহাল আসন থেকে জয়ী হন। ২০২৪ সালের বিধানসভা নির্বাচনে ওয়ানি ন্যাশনাল কনফারেন্সের সাজাদ শাহিনের কাছে ৬,১১০ ভোটের ব্যবধানে হেরে যান।   নির্বাচনী কর্মক্ষমতা  নির্বাচন নির্বাচনী এলাকা দল ফলাফল ভোট % বিরোধী প্রার্থী বিরোধী দল বিরোধী ভোট % তথ্যসূত্র  ২০২৪ বানিহাল ২২.৪৬% সাজাদ শাহীন ৩৬.৩৭%  ২০১৪ বানিহাল ৩০.৬৫% বশির আহমেদ রুনিয়াল ২৩.১০%  ২০০৮ বানিহাল ১৭.৩৮% শওকত জাভেদ দাইং ১১.০২%    তথ্যসূত্র   বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:রামবন জেলার ব্যক্তি বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
ভারতের কমিউনিস্ট পার্টি (মার্ক্সবাদী-লেনিনবাদী) পিপলস ওয়ার, যাকে সাধারণত পিপলস ওয়ার গ্রুপ (PWG) বলা হয়, ছিল ভারতের একটি আন্ডারগ্রাউন্ড কমিউনিস্ট পার্টি। এটি ২০০৪ সালে ভারতের কমিউনিস্ট পার্টি (মাওবাদী) গঠনের জন্য ভারতের মাওবাদী কমিউনিস্ট সেন্টারের সাথে একীভূত হয়। মুপ্পালা লক্ষ্মণ রাও ('গণপতি') ছিলেন দলের সাধারণ সম্পাদক।Szajkowski, Bogdan, and Florence Terranova. Revolutionary and Dissident Movements of the World. London [u.a.]: Harper, 2004. p. 161 পার্টির আদর্শ ছিল মার্ক্সবাদ-লেনিনবাদ-মাওবাদ।  দলটি দক্ষিণ এশিয়ার মাওবাদী দল ও সংগঠনের সমন্বয় কমিটির সদস্য ছিল (CCOMPOSA)।International Workshop on International Terrorism in Southeast Asia and its Likely Implications for South Asia, Wilson John, and Swati Parashar. Terrorism in Southeast Asia: Implications for South Asia. Delhi, India: Pearson Education (Singapore), Indian Branch, 2005. p. 113   ইতিহাস  দলটি ১৯৮০ সালে অন্ধ্রপ্রদেশে প্রতিষ্ঠিত হয়েছিল, কোন্ডাপল্লী সীতারমাইয়া Ramana, p. 13 এবং ডাঃ কোল্লুরী চিরঞ্জীবী। এটি তেলেঙ্গানা অঞ্চলে নকশাল কর্মীদের পুনঃপ্রকাশ থেকে উদ্ভূত হয়েছে।Öberg, p. 86 পার্টির শিকড় ছিল অন্ধ্র কমিটিতে, যেটি ১৯৭৬ সালে ভারতের কমিউনিস্ট পার্টি (মার্ক্সবাদী-লেনিনবাদী) কেন্দ্রীয় সাংগঠনিক কমিটি থেকে বিচ্ছিন্ন হয়েছিল। তামিলনাড়ুতে কোথানদারমন গ্রুপিংয়ের সাথে একীভূত হয়ে নতুন দলটি গঠিত হয়েছিল। নতুন দল গণআন্দোলনে জড়িত থাকাকালীন সশস্ত্র সংগ্রাম চালিয়ে যাওয়ার সংকল্প করেছিল। দলটি নির্বাচনী রাজনীতিতে অংশগ্রহণ ত্যাগ করেছে। এটি চারু মজুমদারের উত্তরাধিকারকে সমুন্নত রেখেছে।Karat, Prakash. Naxalism today . দলটি ভারতীয় সমাজকে আধা-সামন্তবাদী এবং আধা-ঔপনিবেশিক হিসাবে বিশ্লেষণ করেছিল। Mohanty, Manoranjan. Class, Caste and Gender: Readings in Indian Politics. New Delhi: SAGE, 2004. p. 29 দলটি প্রাথমিকভাবে মূলত তেলেঙ্গানা অঞ্চলে সীমাবদ্ধ ছিল, কিন্তু পরে অন্ধ্র প্রদেশের পাশাপাশি মহারাষ্ট্র, মধ্যপ্রদেশ এবং ওডিশাতেও বিস্তৃত হয়।Dash, Satya Prakash. Naxal Movement and State Power: With Special Reference of Orissa. New Delhi: Sarup & Sons, 2006. pp. 81–82   তথ্যসূত্র   বিষয়শ্রেণী:ভারতে সন্ত্রাসবাদ বিষয়শ্রেণী:১৯৮০-এ প্রতিষ্ঠিত রাজনৈতিক দল বিষয়শ্রেণী:২০০৪-এ বিলুপ্ত রাজনৈতিক দল বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন বিষয়শ্রেণী:ভারত কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:নকশালবাদী গোষ্ঠী বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:ভারতের কমিউনিস্ট পার্টি (মাওবাদী) বিষয়শ্রেণী:সাম্রাজ্যবাদ বিরোধী সংগঠন বিষয়শ্রেণী:২০০৪-এ ভারতে বিলুপ্ত বিষয়শ্রেণী:১৯৮০-এ ভারতে প্রতিষ্ঠিত
খিলচিপুর () ভারতের মধ্য প্রদেশ রাজ্যের রাজগড় জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৯৪ মিটার (১২৯২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে খিলচিপুর শহরের জনসংখ্যা হল ১৫,৩২১ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে খিলচিপুর এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর